1. **Στη λίστα επιλογής των σχολικών μονάδων δεν εμφανίζεται η σχολική μονάδα που επιθυμώ να δηλώσω. Πώς μπορώ να δηλώσω το σχολείο της επιλογής μου;**

Μια σχολική μονάδα δεν εμφανίζεται στη λίστα επιλογής διότι:

1. Δεν προσφέρει κενές θέσεις στην εισαγωγική τάξη. Οι θέσεις για κάθε σχολική μονάδα ορίζονται βάσει της υπό στοιχεία 20/ΔΕΠΠΣ/10-3-2023 Απόφασης της Διοικούσας Επιτροπής Πρότυπων και Πειραματικών Σχολείων (ΔΕΠΠΣ) την οποία μπορείτε να βρείτε στο <https://depps.minedu.gov.gr/>.
2. Το όνομα της σχολικής μονάδας που εμφανίζεται στη λίστα επιλογής διαφέρει από το όνομα με το οποίο συνήθως αναφέρεται. Σε αυτή την περίπτωση αναζητάτε τη σχολική μονάδα με τον κωδικό της. Τις Πρότυπες ή Πειραματικές σχολικές μονάδες που λειτουργούν σε όλη τη χώρα και τους αντίστοιχους κωδικούς θα τους βρείτε στην διεύθυνση <https://depps.minedu.gov.gr/?page_id=7572>.
3. Τα στοιχεία του/της μαθητή/τριας δεν έχουν δηλωθεί σωστά. Για παράδειγμα, είναι προνήπιο αλλά έχει δηλώσει ότι είναι νήπιο, οπότε στη λίστα εμφανίζονται μόνο τα Δημοτικά και όχι τα Νηπιαγωγεία στα οποία θέλει να αιτηθεί.
4. **Επιθυμώ να δηλώσω για τον/την ίδιο/ίδια μαθητή/τρια υποψηφιότητα για Πειραματικό και για Πρότυπο Σχολείο πρέπει να υποβάλω δυο διαφορετικές αιτήσεις;**

Για κάθε μαθητή/τρια υποβάλλεται μόνο μια αίτηση στην οποία δηλώνονται όλα τα σχολεία ενδιαφέροντος, σύμφωνα με τις οδηγίες χρήσης της ηλεκτρονικής πλατφόρμας.

1. **Που βρίσκω τον Αριθμό Μητρώου του/της μαθητή/τριας;**

Τον Αριθμό Μητρώου του/της μαθητή/τριας θα τον πληροφορηθείτε από το σχολείο φοίτησης του παιδιού σας.

1. **Μπορώ να επιλέξω Πειραματικό ή Πρότυπο Σχολείο το οποίο χωροταξικά δεν είναι κοντά στο τόπο κατοικίας του παιδιού;**

Ναι, η συμμετοχή ενός/μίας μαθητή/τριας στις εξετάσεις για ένα Πρότυπο Σχολείο ή στην κλήρωση για ένα Πειραματικό επιτρέπεται ανεξάρτητα από τον τόπο διαμονής του/της.

1. **Γιατί δεν μπορώ να συμπληρώσω στοιχεία όπως φοίτηση με αδελφό/ή ή φοίτηση σε σχολείο στο οποίο υπηρετεί γονέας, όταν αιτούμαι για Πρότυπο Σχολείο;**

Γιατί σε ένα Πρότυπο Σχολείο ο/η μαθητής/τρια εισάγεται με εξετάσεις και δεν δίνεται η δυνατότητα της κατ΄ εξαίρεση εισαγωγής σε ειδική κατηγορία για λόγους συγγένειας, όπως ισχύει για τα Πειραματικά Σχολεία.

1. **Στην αίτηση μου για εισαγωγή σε Πειραματικό Σχολείο ενώ σημείωσα ότι ο/η υποψήφιος/α έχει αδελφό/ή που φοιτά στο ίδιο σχολείο, εκ παραδρομής δεν ανάρτησα την σχετική βεβαίωση φοίτησης. Τι μπορώ να κάνω για να συμπεριληφθεί ο/η μαθητής/τρια στην ειδική κατηγορία κλήρωσης;**

Τα στοιχεία της αίτησης μπορούν να τροποποιηθούν μέχρι τη λήξη της προθεσμίας υποβολής αιτήσεων. Επομένως είναι δυνατός ο έλεγχος και η τροποποίηση της αίτησης και των συνοδευτικών δικαιολογητικών της, καθώς και η εκ νέου ανάρτηση, καθ’ όλη τη διάρκεια της περιόδου υποβολής αιτήσεων.

Συνιστάται οι γονείς/κηδεμόνες πολύ προσεχτικοί με την ανάρτηση των δικαιολογητικών τους, καθώς μετά το πέρας της καταληκτικής ημερομηνίας δεν μπορεί να υποβληθεί κανένα νέο δικαιολογητικό.

1. **Κατά την υποβολή της αίτησης για Πρότυπο Σχολείο ή Πειραματικό Σχολείο, ενώ όλα τα υπόλοιπα στοιχεία είναι σωστά, όταν επιλέγω τη σχολική μονάδα ενδιαφέροντος εμφανίζεται ένδειξη «μη έγκυρη τιμή για το Πρότυπο Σχολείο» ή «μη έγκυρη τιμή για το Πειραματικό Σχολείο». Τι μπορώ να κάνω;**

Η ένδειξη αυτή σημαίνει ότι το συγκεκριμένο σχολείο δεν έχει κενές θέσεις στην εισαγωγική τάξη, οπότε δεν μπορείτε να το δηλώσετε. Για τον λόγο αυτό το σύστημα δεν σας επιτρέπει τη δήλωση. Οι θέσεις για κάθε σχολική μονάδα ορίζονται βάσει της υπό στοιχεία 7/ΔΕΠΠΣ/9-3-2023 Απόφασης της Διοικούσας Επιτροπής Πρότυπων και Πειραματικών Σχολείων την οποία μπορείτε να βρείτε στο <https://depps.minedu.gov.gr/>.

Αν τυχόν προκύψουν κενές θέσεις στο συγκεκριμένο σχολείο και στη συγκεκριμένη τάξη, θα αναρτηθούν τον Σεπτέμβριο στην ιστοσελίδα του από όπου και θα ενημερωθείτε, ώστε να υποβάλετε τη σχετική αίτηση προκειμένου να συμμετάσχετε σε εξετάσεις ή σε κλήρωση, κατά περίπτωση, που θα διενεργηθούν στην οικεία σχολική μονάδα.

1. **Τι πρέπει να κάνω σε περίπτωση που δεν ταυτοποιείται ο/η υποψήφιος/α μαθητής/τρια ενώ είμαι σίγουρος/η ότι τα προσωπικά στοιχεία και ο Αριθμός Μητρώου που καταχωρώ είναι σωστά;**

Επιβεβαιώστε ότι έχετε συμπληρώσει σωστά όλα τα πεδία για την ταυτοποίηση του μαθητή. Θα πρέπει τα στοιχεία που δηλώνετε στην αίτησή σας (ονοματεπώνυμο, ημερομηνία γέννησης, πατρώνυμο, μητρώνυμο, ΑΜ, τάξη φοίτησης και σχολείο φοίτησης) να είναι σωστά καταχωρημένα από τον/την Διευθυντή/ντρια του σχολείου φοίτησης του/της μαθητή/τριας στο πληροφοριακό σύστημα myschool, ώστε να ολοκληρωθεί η ταυτοποίηση. Απευθυνθείτε στο σχολείο που φοιτά το παιδί σας, για να γίνει έλεγχος αν κάποιο από τα στοιχεία αυτά χρειάζεται ενημέρωση ή διόρθωση από τον/την Διευθυντή/ντρια του σχολείου. Στη συνέχεια προχωρείτε κανονικά στη συμπλήρωση της αίτησης, καθώς το σύστημα θα ταυτοποιεί πλέον τον/την μαθητή/τρια.

Ειδικά για την περίπτωση των Νηπιαγωγείων, βεβαιωθείτε ότι έχει καταχωρηθεί σωστά η τάξη φοίτησης (Προνήπιο, Νήπιο ήΠρονήπια-Νήπια). Στην περίπτωση που η τάξη φοίτησης είναι Προνήπια-Νήπια (μεικτή τάξη), τότε στη λίστα επιλογής των σχολείων εμφανίζονται Νηπιαγωγεία και Δημοτικά και χρειάζεται ιδιαίτερη προσοχή στην επιλογή του σχολείου ενδιαφέροντος.

1. **Υπέβαλα την αίτησή μου και διαπίστωσα εκ των υστέρων λάθη εκ παραδρομής στη συμπλήρωση της. Μπορούν να διορθωθούν;**

Είναι πολύ σημαντικό να ελέγξετε διεξοδικά την αίτησή σας, καθώς δηλώνετε υπεύθυνα ότι έχετε ελέγξει την αίτηση και όλα τα στοιχεία έχουν καταχωρισθεί ορθά. Τα στοιχεία της αίτησης μπορούν να τροποποιηθούν μέχρι τη λήξη της προθεσμίας υποβολής αιτήσεων. Επομένως είναι δυνατός ο έλεγχος και η τροποποίηση της αίτησης καθ’ όλη τη διάρκεια της περιόδου υποβολής αιτήσεων (10 έως 27 Μαρτίου 2023). Μετά την λήξη προθεσμίας υποβολής των αιτήσεων, ο/η αιτών/ούσα δεν μπορεί να επιφέρει ουδεμία τροποποίηση στα δηλωθέντα στοιχεία της αίτησης.

1. **Σε περίπτωση που το πρώτο παιδί μου φοιτά κατά το τρέχον σχολικό έτος στη τελευταία τάξη ενός Πειραματικού Σχολείου συνδεδεμένου με Πειραματικό Σχολείο της επόμενης βαθμίδας και θέλω να αιτηθώ την εισαγωγή του δεύτερου παιδιού μου στην πρώτη τάξη του ιδίου Πειραματικού Σχολείου, θα συμπεριληφθεί η αίτησή μου στην ειδική κατηγορία της κλήρωσης;**

Ναι, και σε αυτή την περίπτωση οφείλετε να καταχωρήσετε το απαραίτητο δικαιολογητικό φοίτησης του πρώτου παιδιού σας, το οποίο θα σας εκδώσει ο/η Διευθυντής/ντρια της σχολικής μονάδας.

1. **Σε περίπτωση που το πρώτο παιδί μου φοιτά κατά το τρέχον σχολικό έτος στη τελευταία τάξη ενός Πειραματικού Σχολείου χωρίς να υπάρχει συνδεδεμένο σχολείο της επόμενης βαθμίδας και θέλω να αιτηθώ την εισαγωγή του δεύτερου παιδιού μου στην πρώτη τάξη του ιδίου Πειραματικού Σχολείου, θα συμπεριληφθεί η αίτησή μου στην ειδική κατηγορία της κλήρωσης;**

Όχι, προκειμένου να περιληφθεί ο/η υποψήφιος/α μαθητής/τρια στην ειδική κατηγορία της κλήρωσης, θα πρέπει το πρώτο παιδί σας να μην φοιτά στην τάξη αποφοίτησης από το Πειραματικό Σχολείο. Σε περίπτωση που δεν υπάρχει συνδεδεμένο σχολείο στην ίδια ή ανώτερη βαθμίδα, τάξη αποφοίτησης θεωρείται η τελευταία τάξη του σχολείου στο οποίο φοιτά το παιδί σας.

1. **Ο/η υποψήφιος/α μαθητής/τρια φοιτά ήδη σε Πειραματικό Σχολείο. Μπορώ να αιτηθώ για τη συμμετοχή του/της σε κλήρωση για άλλο Πειραματικό Σχολείο;**

Μόνο αν το Πειραματικό Σχολείο στο οποίο φοιτά δεν είναι συνδεδεμένο με Πειραματικό Σχολείο της επόμενης βαθμίδας. Αν το σχολείο στο οποίο φοιτά ο/η μαθητής/τρια είναι συνδεδεμένο με Πειραματικό Σχολείο επόμενης βαθμίδας, δεν μπορείτε να αιτηθείτε για άλλο Πειραματικό σχολείο. Σε αυτή την περίπτωση, μπορείτε να υποβάλετε αίτηση για Πρότυπο Σχολείο (Γυμνάσιο ή Λύκειο).

1. **Ο/η υποψήφιος/α μαθητής/τρια φοιτά ήδη σε Πρότυπο Γυμνάσιο, μπορώ να αιτηθώ για τη συμμετοχή του στο τεστ δεξιοτήτων για εισαγωγή σε Πρότυπο Λύκειο;**

Μόνο αν το Πρότυπο Γυμνάσιο στο οποίο φοιτά δεν είναι συνδεδεμένο με Πρότυπο Λύκειο. Αν το σχολείο στο οποίο φοιτά ο μαθητής είναι συνδεδεμένο με Πρότυπο Λύκειο, δεν μπορείτε να αιτηθείτε για άλλο Πρότυπο Λύκειο. Σε αυτή την περίπτωση, μπορείτε να υποβάλετε αίτηση για Πειραματικό Λύκειο.

1. **Ο/η υποψήφιος/α μαθητής/τρια δεν διαθέτει Αριθμό Μητρώου στο πληροφοριακό σύστημα myschool (π.χ. διότι φοιτά σε σχολείο του εξωτερικού). Πώς μπορώ να προχωρήσω στην οριστικοποίηση της αίτησης;**

Συμπληρώνετε όλα τα στοιχεία της αίτησης εκτός από τον Αριθμό Μητρώου του/της μαθητή/τριας και προχωρείτε στην προσωρινή αποθήκευση της αίτησης, χωρίς να ολοκληρωθεί η ταυτοποίηση του/της μαθητή/τριας. Στη συνέχεια, αποστέλλετε στο aitiseispps@minedu.gov.gr, ως συνημμένα αρχεία:

1. την προσωρινή εκτύπωση αίτησης από την ηλεκτρονική πλατφόρμα,
2. βεβαίωση φοίτησης του/της μαθητή/τριας, από την οποία να φαίνεται ότι ο/η μαθητής/τρια δεν διαθέτει Αριθμό Μητρώου στο πληροφοριακό σύστημα myschool (εκδίδεται από το σχολείο φοίτησης),
3. υπεύθυνη δήλωση με την οποία αιτείστε την οριστικοποίηση της αίτησης του/της μαθητή/τριας, με τα στοιχεία που έχετε δηλώσει στην προσωρινά αποθηκευμένη αίτηση.

Η αίτησή σας θα οριστικοποιηθεί από τον διαχειριστή της ηλεκτρονικής πλατφόρμας και στη συνέχεια θα μπορείτε να εισέλθετε στο σύστημα και να εκτυπώσετε κανονικά τη βεβαίωση υποβολής.

1. **Ποια επίσημα έγγραφα γίνονται δεκτά για την ταυτοποίηση των στοιχείων των εξεταζόμενων μαθητών/τριων για εισαγωγή σε Πρότυπα Σχολεία;**

Η ταυτοποίηση των στοιχείων των εξεταζόμενων μαθητών/τριων την ημέρα διεξαγωγής των εξετάσεων πραγματοποιείται με την προσκόμιση δελτίου ταυτότητας, διαβατηρίου ή βεβαίωσης ταυτοπροσωπείας ανηλίκου (εκδίδεται από τα Κ.Ε.Π.).

1. **Τι είναι ο τυχαίος Αριθμός Προτεραιότητας για τα Πρότυπα Σχολεία; Πώς λειτουργεί;**

Είναι ένας τυχαίος μοναδικός αριθμός που αποδίδεται μέσω ηλεκτρονικής κληρωτίδας σε όλους/ες τους/τις υποψηφίους/ες για τα Πρότυπα Σχολεία, προκειμένου να ρυθμιστούν θέματα ισοβαθμιών που ενδεχομένως θα προκύψουν, τόσο για τους/τις επιτυχόντες/ούσες όσο και για τους/τις επιλαχόντες/ούσες. Ο/Η κάθε υποψήφιος/α έχει τον δικό του/της Αριθμό Προτεραιότητας και σε περίπτωση που ισοβαθμεί με συνυποψήφιο/α του/της κατατάσσονται σε σειρά βάσει των Αριθμών Προτεραιότητάς τους. Οι γονείς/κηδεμόνες ενημερώνονται για τον Αριθμό Προτεραιότητας του παιδιού τους μέσω της ιστοσελίδας του Πρότυπου Σχολείου προτίμησης.

1. **Αν ένας/μια υποψήφιος/α κληρωθεί σε Πειραματικό Σχολείο και παράλληλα είναι επιτυχών/ούσα σε Πρότυπο Σχολείο, πώς δηλώνεται η προτίμησή του/της;**

Σε περίπτωση ταυτόχρονης επιτυχίας μαθητή/τριας σε Πειραματικό Σχολείο και Πρότυπο Σχολείο, το αργότερο εντός 5 ημερών από την ανακοίνωση των αποτελεσμάτων των Πρότυπων Σχολείων, και οι δύο γονείς/κηδεμόνες αποστέλλουν στα σχολεία επιτυχίας υπεύθυνη δήλωση με την οποία δηλώνουν ότι επιθυμούν ή δεν επιθυμούν τη φοίτηση του/της μαθητή/τριας.